Johannes Peter Müller

**Johannes Peter Müller** (14. juuli 1801 Koblenz – 28. aprill 1858 Berliin) oli saksa füsioloog, anatoom, ihtüoloog ja herpetoloog, Berliini ülikooli rektor (1847–1848).

Temalt ilmus publikatsioone meeleelundite füsioloogia, onkoloogia, selgroogsete embrüoloogia, protozooloogia, füsioloogilise keemia (biokeemia) jm vallas. 

Mitmete tol ajal levinud elundkondade kirjeldustele ja/või nende osadele olid tal oma eelkäijate ja omaenda vaatlustele ja katsetele tuginedes omad seletused, nii ei lugenud ta kopsuvereringet "tõeliseks tsirkulatsiooniks", kuna see ei ulatu tsirkulatsiooni alguskohta südames – paremasse südamevatsakesse.

Ta kirjeldas ka mitmeid maoliike.

Tema autorilühend on **J.P.Müller** (ka **J. P. Müller**).

## Hariduseluga seotut

J. P. Müller sündis Koblenzis. 

18-aastaselt (1819) astus ta Bonni ülikoolis meditsiini õppima ja omandas meditsiinidoktori kraadi.

Seejärel õppis ta Berliini Humboldti Ülikoolis. Arvatakse, et teda mõjutasid Georg Wilhelm Friedrich Hegel, Karl Rudolphi ja Johann Wolfgang von Goethe.
 
1830. aastast töötas ta professorina Bonni ülikoolis ja 1833. aastast Berliini ülikoolis, kus töötas surmani (surma põhjus teadmata).
 
Aastatel 1847–1848 oli Müller Berliini ülikooli rektor.
 
### Õpilased ja kaastöötajad
* Emil du Bois-Reymond
* Ernst Haeckel
* Hermann von Helmholtz
* Friedrich Gustav Jakob Henle
* Albert von Kölliker
* Wilhelm Peters
* Theodor Schwann
* Rudolph Virchow
* Wilhelm Wundt jpt.

## Publikatsioone
* 1823 – "Atmung des Feten" ("De respiratione foetus")
* 1826 – "Zur vergleichenden Physiologie des Gesichtssinns"
* 1826 – "Über die phantastischen Gesichtserscheinungen"
* 1830 – "Bildungsgeschichte der Genitalien"
* 1830 – "De glandularum secernentium structura penitiori"
* 1832 – "Beiträge zur Anatomie und Naturgeschichte der Amphibien"
* 1833–1840 – "Handbuch der Physiologie des Menschen" 
** 1838 – "Handbuch der physiologie des menschen für vorlesungen", 1. köide
** 1844 – "Handbuch der Physiologie des Menschen: für Vorlesungen", 1, 2–3. köide
* 1834–1843 – "Vergleichende Anatomie der Myxinoiden"
* 1838 – "Ueber den feinern Bau und die Formen der krankhaften Geschwülste"
* 1839 – "Über die Compensation der physischen Kräfte am menschlichen Stimmorgan: mit ..."
* 1840 – koos Franz Hermann Troscheliga *[https://books.google.ee/books?id=0j84AAAAMAAJ&pg=PA318&lpg=PA318&dq=%C3%9Cber+die+Gattungen+der+Ophiuren&source=bl&ots=t3Wj-DVOvX&sig=F53xE_IVsmr0V4uLGfpinezSt5c&hl=et&sa=X&ei=XZBVVc30CaaAywOPsoCoBw&ved=0CB8Q6AEwAA#v=onepage&q=%C3%9Cber%20die%20Gattungen%20der%20Ophiuren&f=false Über die Gattungen der Ophiuren*], Archiv für Naturgeschichte, 6, Berliin, lk 327–330*
* 1841 – koos [[Jakob Henle|Friedrich Gustav Jakob Henle]]ga "[https://books.google.ee/books?id=rw9JAAAAcAAJ&printsec=frontcover&dq=Systematische+Beschreibung+der+Plagiostomen&hl=et&sa=X&ei=UpFVVe-bKqbmyQOfoYCgBw&ved=0CB8Q6AEwAA#v=onepage&q=Systematische%20Beschreibung%20der%20Plagiostomen&f=false Systematische Beschreibung der Plagiostomen]"
* 1842 – koos Franz Hermann Troscheliga "[https://books.google.ee/books?id=SDwb-runOSQC&printsec=frontcover&dq=System+der+Asteriden&hl=et&sa=X&ei=0pFVVYbzIqnFygPRp4CIBw&ved=0CB0Q6AEwAA#v=onepage&q=System%20der%20Asteriden&f=false System der Asteriden]"
* 1845–1849 – koos Franz Hermann Troscheliga "[https://books.google.ee/books?id=F1ZJAAAAcAAJ&printsec=frontcover&dq=Horae+ichthyologicae:+Beschreibung+und+Abbildung+neuer+Fische&hl=et&sa=X&ei=BJJVVZShCeaZygPY14GQCA&ved=0CB8Q6AEwAA#v=onepage&q=Horae%20ichthyologicae%3A%20Beschreibung%20und%20Abbildung%20neuer%20Fische&f=false Horae ichthyologicae: Beschreibung und Abbildung neuer Fische]"
* 1852 – "[https://books.google.ee/books?id=KOZAAAAAcAAJ&printsec=frontcover&dq=%C3%9Cber+Synapta+digitata+und+%C3%BCber+die+Erzeugung+von+Schnecken+in+Holothurien&hl=et&sa=X&ei=R5NVVarvB6nfywOE-ID4Bg&ved=0CB0Q6AEwAA#v=onepage&q=%C3%9Cber%20Synapta%20digitata%20und%20%C3%BCber%20die%20Erzeugung%20von%20Schnecken%20in%20Holothurien&f=false Über Synapta digitata und über die Erzeugung von Schnecken in Holothurien]"

Pärast [[Johann Friedrich Meckel (noorem)|J. F. Meckel]]i (1781–1833) surma toimetas Müller *Archiv für Anatomie und Physiologie* (tuntud Mülleri arhiivi nimetuse all, 1834).

==Tunnustus==
* 1834 valiti ta [[Kuninglik Teaduste Akadeemia|Kuningliku Teaduste Akadeemia]] välisliikmeks
* 1849 valiti Müller [[American Academy of Arts and Sciences]] liikmeks
* 1853 sai ta ordeni "Bayerischer Maximiliansorden für Wissenschaft und Kunst" ('Maximiliani orden teaduse ja kunsti alal')
* 1854 sai ta Copley medali ja auhinna Prix Cuvier.

==Eraelulist==

1827. aasta aprillis abiellus Nanny Zeilleriga, hiljem sündisid tütar Maria ja poeg Max.

Mülleri tervislikku seisundit võisid mõjutada aastaid kestnud [[unetus]] ja tihedate loomeperioodide vaheldumine madalseisuperioodidega, kus ta ei olnud kuude kaupa töövõimeline – esimene [[depressioon]]iperiood sai alguse 1827 aasta suvel.

==Viited==


==Kirjandus==
* [http://www.koblenz.de/stadtleben_kultur/stadtportraet_beruehmte10.html Johannes Müller]
* [[Karl Ernst von Baer]]. [http://www.jstor.org/discover/10.2307/25805026?uid=3737920&uid=2&uid=4&sid=21106831133073 Sieben Briefe von Johannes Müller an Karl Ernst von Baer], Michael Hagner, Medizinhistorisches Journal, 27. köide, 1/2 väljaanne (1992), lk 138–155, Franz Steiner Verlag

<small>*Selles artiklis on kasutatud saksakeelset artiklit :de:Johannes Müller (Biologe) ja ingliskeelset artiklit :en:Johannes Peter Müller seisuga 15.5.2015.''